和十二兄五首  其一
作者：晁沖之
朝代：宋

paragraphs: 淵明詩百篇，無一不說酒。
四顧宇宙間，獨與此物厚。
子雲苦家貧，日給或亡有。
艱難識奇字，草玄至白首。
時時載酒来，尚乃好事友。
吾兄斯人徒，性亦嗜醇酎。
寧知俗士嫌，益覺兒女醜。
孰云醉無度，婉婉春月柳。
區區布肉論，遲速同一朽。
但看古聖賢，得如飲者不。